ฮั่งเส็งปิดลบ 148.46 จุด หลัง MSCI นำหุ้น A share ของจีนคำนวณในดัชนี
ฮั่งเส็งปิดลบ 148.46 จุด หลัง MSCI นำหุ้น A share ของจีนคำนวณในดัชนี
21 มิ.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 148.46 จุด หรือ 0.57% ปิดวันนี้ที่ 25,694.58 จุด เนื่องจากความกังวลที่ว่าจะมีเงินไหลออกจากตลาดหุ้น หลังจากที่ MSCI ซึ่งเป็นบริษัทจัดทำดัชนีระดับโลก ประกาศว่าจะนำหุ้น A share ของจีนเข้ารวมในการคำนวณดัชนี MSCI Emerging Markets Index (MSCI EM) และดัชนี MSCI ACWI Index โดยจะเริ่มมีผลบังคับใช้ในเดือนมิ.ย. 2561
อย่างไรก็ดี หุ้น A share จำนวน 222 ตัวของจีน ที่เข้ารวมในการคำนวณดัชนี MSCI EM มีน้ำหนักในดัชนี MSCI EM เพียง 0.73% เมื่อคำนวณจาก Inclusion Factor ที่ 5%